钦定古今图书集成/方舆汇编/职方典/第1313卷 > 陵墓附
## 钦定古今图书集成/方舆汇编/职方典/第1313卷 > 陵墓附

南海县

户部尚书冯炳墓　在县何村。冯，章靖公元之父也。又有祖墓在浔冈下。《旧志》误此为冯京者，非。章靖公后留葬开封。

丞相叶颙墓　在县文圃街。

尚书陈显墓　在梯云堡。

朝奉吴必寿墓　在大团岸门岭。

太守孔粹墓　在郡西鼎安都。其子元凯得商人遗金还之，商人为之择地以葬粹，俗云“阴骘墓。”

提领陈德甫墓　在县东门外麦子冈。

尚书张泰墓　赐葬于《石门山》。

谕德伦文叙墓　在县银涌坑岭头。

祭酒伦以训墓　在银坑岭。

大学士谥“文襄” 方献夫墓　赐葬于金瓯堡大冈。

府尹陈锡墓　赐葬于浔冈，学士黄佐撰《神道碑》。父赠太常卿珙墓在虎脉冈。

尚书陈绍儒墓　赐葬于浔冈，父赠太常卿鳌墓在山左。

都御史庞尚鹏墓　在县沙坑清水冈。尚书刘尧诲、侍郎何洛文撰“碑。” 其曾祖墓在青冈，祖弼墓在唐村，父宪墓在肖坑尾。并赠都御史。高士李孔修墓　在西樵云路峰。孔修，字子长，宪使李中、参议王洙、学士霍韬葬之，韬为铭。今以孔修配祀于社。

《赠尚书霍厚一墓　》尚书霍韬之祖，葬于石头乡，前有龟蛇水，名“旗鼓山” ，后有石人石笋，形胜异常。

尚书潘濬墓　赐葬于南海县大戙旗山。赠尚书霍华墓　赐葬于南海县西樵雷坛峰。赠尚书郭尚宾墓　赐葬于南海县大澜滩山。“孝子阮” 珩墓　在西樵大燕坑。

“赠尚书李壮” 墓　在“弼唐” 青水冈。

“赠尚书李畅墓　” 户部尚书李待问之父。葬于沙堤堡鳌头冈。

赠主事庞儒墓　户部主事庞景忠父。葬于北门外龙埤冈，有“诰敕” 亭。

乡贤李孝问墓　在沙堤堡鳌头冈。

户部主事庞景忠墓　在北门外。

唐孝子王博武墓　。博武，许州人。会昌中，侍母至广州，及沙涌口暴风，母溺死，博武自投于水。岭南节度使卢真俾使沉罟，获二尸焉。乃葬之，表其墓曰“孝子墓。” 诏为刻石。

刑部员外郎李陞问墓　在大圃葫芦冈，都御史蒙诏墓　，在花屋冈。

知县刘拱辰墓　在县北丫头。

番禺县

南越王赵佗墓　，自鸡笼冈以北至天井，连冈接岭，皆佗墓，莫知真伪。旧志佗葬时，輀车四出，莫知真墓所在。有鑴于蒲涧石者云：“山掩何年墓？川行几代人？远同金紫鸟，近似石麒麟。” 此真墓形势也，人亦莫测其所在。《交广春秋》：越王赵佗，生有奉制称藩之节，死有秘奥神密之墓。佗之葬也，因山为坟，其垄茔可谓奢矣，葬积珍玩。吴时遣使发掘其墓，求索棺柩，凿山破石，费日损力，卒无所获也。虽奢僭，慎终其身，乃令后人不知其处。有似桥松、仙景牧竖，固无所残矣。文王、赵胡墓。

明王《赵婴齐墓　》。初，吴孙权闻佗多以宝货殉葬，乃遣交州从事吴琦访佗墓，莫能得，但婴齐墓，掘之，得玉玺、金印、铜剑等物。后二剑经赣上飞跃于水中。

南汉刘王冢　在城东二十馀里，曰“北亭” ，明崇

祯丙子秋九月，田间有雷出，奋而成穴。耕者梁父过而见，因投以巨石，空空有声，乃内一雄鸡其中，自伺守。至夜尽，闻鸡鸣无恙。于是率子弟入，将大发之，见有金人如翁仲之属者，凡数举之，各重十五六斤。其正处二金像，冕而坐，若王者与后之仪，各五六十斤。地皆金蚕珠贝筑之。有镜一，自发光烛照，暗中如日月宝砚一。砚中池有玉鱼能游动，其他异物尚多，不可指识。但先携镜归家，光动邻舍，亟碎之。邻人觉而静往，遂趋白官邑有司并拘系之，亟亲临其地视搜发。一旦公私籍没无馀，其中一棺，即为掘者所縻，骨齿稍有存者。所发隧道如城巩，高五尺，二座深三丈，中有碑文，始知为南汉王冢也。文曰：“维大有十五年，岁次壬寅四月甲寅朔念四丁丑，高祖天皇大帝崩于正寝。越光天元年五月癸未朔十四日丙申，迁于康陵，礼也。文多破阙，不尽载。翰林学士知制诰正议大夫尚书右丞上紫金袋臣卢应敕撰并书。” 已上帝王陵墓。南海尉任嚣墓　在城内西北二里。旧墓上有庙，今废为民居。《番禺旧志》：“任嚣庙在法性寺，即今光孝寺前官道东十馀步。墓在庙下，广民岁时祀之。至宋时，庙与墓已不复存。洪武十一年，展筑城池，都指挥许良徙建于侯王街，遂废为民居。” 方信孺诗：“枯坟曾阅几兴亡，行客徘徊古道旁。茅屋一间无觅处，可怜不似楚昭王。” 太守邓宓墓　，在城北马鞍山。相传汉伏波将军马援常驻兵于此山，每风雨晦冥，常闻人马之声，迹之，乃得邓宓墓在榛莽中。

征士董正墓　在县东，今不知所在。

孝子罗威墓

布山令唐颂墓　：二墓俱莫详所在，南齐刺史范云常祭之。

大将军陈伭德墓　在茭塘鸿鹄岭。

清海军副使陈息卿墓　在陈家村。

吏部侍郎李昴英墓　在沙湾。

曾南丰墓　在沙湾青萝障下。

提刑谭惟寅墓　在《粤台》东“广东寺” 后。

承奉大夫李仙墓　李昴英曾祖葬。“猛石涌” ，多石冈，世传此地多茶花云。

学士李祐卿墓　在白云乡。

朝奉大夫陈震墓　在陈家村。

朝议大夫陈有谅墓　在茭塘龙窟头。

怀远大将军、广南安抚李士亮墓　在茭塘金鼎万竹山。

安抚使蒙甄墓　赐葬于系龙冈。

大尉苏绍箕墓　箕开建月溪禅寺，舍田以供香灯，卒葬于月溪禅寺后。

赠朝奉大夫苏世矩墓　在榄山堡。

奉议大夫黄朝相墓　在慕德里。

李忠简夫人墓　，在河南沙头独孤社旁。敕封恭人。李氏墓　，在河大山。宋羊额何世忠妻。开宝间出粟饷军，敕封恭人，给赐山田以葬。李仙人墓　，在河南小港村口。今已毁。石亭故址，犹有旧断石柱存道傍。仙人不知其名与何代人，而俗但呼为“仙人墓” 云。

知府李靴墓　在沙湾

光禄寺少卿陈堂墓　在“扛桥铺。”

赠户部侍郎李定远李朴墓　在“学士泉。” 赠工部侍郎黄铭福黄琏墓　一在《鸿鹄》，一在“虚岭。”

“探花凃” 瑞墓　在县西坑。“孝子” 黄观英墓　，在游鱼冈。

司彩女陈氏墓　敕葬陈家林，在河南鸭墩。锦衣卫同知陶荆民，淑人郑氏墓　。荆民，鲁之子，赐葬于县蚺蛇坑。

锦衣卫同知陶凤仪墓　仪，鲁之孙，赐葬于蚺蛇坑。

右佥都御史李义壮墓　在鹿步都胭脂塘。县丞何子海墓　在沙湾青螺嶂大坑山。赠户部主事陈珙墓　在石门南二里虎脉冈。长乐知县黄瑜墓　在聚龙冈。刑部尚书林俊撰《墓表》。

户部侍郎兼佥都御史李嗣墓　在府城东北三十里龙眼冈。

彭烈女墓　，在府城北一里。

“封御史” 刘应鹏墓　在淘金坑。

御史刘景辰墓　在黄沙冈。

通判刘启学墓　在留竹冈。

黄女官墓　在沙头村，《墓志》今尚存。

大学士梁储墓　在沙湾，赐葬于大观山；少师杨一清撰《神道碑》。

顺天府尹陈谔墓　，都御史朱与言铭“墓在白云栎木坑。”

云南按察副使陈政墓　在柏子村。

中宪大夫张璝墓　在苏坑。通政参议张诩墓　在苏坑。

孝子黎天性墓　在茭塘板桥村大南冈。“黎氏义姑墓　” 在板桥村后底冈。

四川按察副使江源墓　在河村。

“《赠大学》士梁楚才” 梁直清墓　一在林坑，一在龙眼洞。

赠大学士方用中、方艺宏、方遂墓　一在火罗岭，一在驷马冈。

兵部侍郎黄衷墓　赐葬于《梅花庄》。

刑部主事王渐逵墓　在双鱼冈。

都御史吴章墓　在石牌乡。

顺天府通判黎瞻墓　在茭塘何村中心冈。都御史黎贯墓　在鸿鹄岭。学士黄佐撰《墓志铭》。

湖广布政使陶鲁墓　，赐葬于龙眼里。刘大夏为作《墓志》。

奉政大夫陈吴贤墓　在飞凤山。

赠参政郭正、《郭大治墓》

户部郎中冯元墓　在三台峰。

主事李时行墓　在凤凰山。

翰林编修黄畿墓　在聚龙冈。吏部尚书朱希周撰《墓表》。

国子监祭酒少詹事黄佐墓　在栖霞山“书院” 之下。谕赐祭葬。

赠参政曾达墓　在大北门外玉屏山。

刑科给事中余经墓　在白云山黄婆洞。“赠佥都御史蒙宗远墓　” 在龙眼洞。

封参政曾绍皋墓　，在北门外象牙峰。

上林知县梁腾茂墓　在东门蚺蛇坑之左。户部侍郎曾道唯墓　，在小北门外凤凰冈。给谏苏应旻墓　在汀溪莲湖金盘形山。御史陈则墓　在白云山麓梅洞。

御史潘帱墓　在小北门外西竺山。

顺德县

参军吴琏墓　在县西水藤堡。

进士吴达墓　在水藤堡。

学士何连墓　在新生冈。

贞女吴氏墓　在龙江女桥下。尚书湛若水表志。

锦衣百户刘英墓　在都宁巡检司之右。《东莞县》。

“尉迟将军墓　” ，在靖康村路边。昔传其地有王气，遂掘凿其地成堑。

镇国将军陈誉墓　在桥山。

“夏侯将军墓　” ，在温塘银瓶岭。

宋姬墓　在县东十里石井村狮子岭。宋康王女播迁湖海，邑人邓铣获之，以配其子。生子四人：林、杞、槐、梓。林以母手书上闻，光宗命赐祀田十顷，田今尚存，子孙亦蕃。

“将军熊飞墓　” 在铜岭下。

李用墓　在梅岭

李春叟墓　，在麻地岭。

左副都御史罗亨信墓

礼部左侍郎陈琏墓　在县南三十里竹溪。佥都御史卢祥墓。

副都御史彭谊墓

户部尚书王缜墓

布政使祁缜墓　在金钗岭。

长史林光墓　在温塘银瓶岭。

陈建墓

孝廉陈绚墓

少保忠愍陈策墓　在长岭坡。

尚宝卿袁宗友墓　，在大岭宝坡。

从化县

翰林权直学士刘褒然墓　在分乳岭。

“吏部尚书张度墓　在下庄” ，近祖墓如婆井。《新宁县》

义士伍隆起墓　在县西四里黄牛推车山。《厓山志》云：“今人犹名其坟为香头坟” ，村为香头村，以隆起与张弘范战，为麾下所杀，丞相陆秀夫刻香首葬之，故云。

增城县

丞相崔与之墓　在县西归仁乡云母都右华山麓。

朝请李肖龙墓　在县南绥都凤凰冈上。孝子韩经墓　在孝顺坊。

赠侍郎张复礼墓　在县西。

《赠尚书湛江》墓　，在赤坭山。

“赠尚书湛瑛” 墓　在荷塘村。

礼部尚书霍韬墓　在清潮都“南乡岭谕葬。” 光禄寺少卿何天球墓　，在“云母都帽岭。” 尚书、太子太保湛若水墓　，在清明都天蚕岭。《香山县》。

太傅张世杰墓　在西门南一百五十里，黄梁都潮居里赤坎村。

副使黄钥祖墓　在蛤婆岭。

黄温德墓　，在大北丫坑。

大学士何吾驺墓　在县北七十里小榄村凤山。曾祖赠大学士何纯墓在县南五十里黎村山。祖赠大学士何世睿墓在县北七十里大榄飞驼山。父赠大学士何述铉墓在县南二十里鹿鸣岭。

礼部尚书李孙宸墓　在黎村。谕赐祭葬新会县。

宋端宗永福陵　在厓山。按《行朝录》，祥兴元年九月壬子朔，葬端宗于厓山，陵曰永福。诸史文同，但月日未详。《填海录》亦云在厓山。《填海录》：邓光荐家所传，光荐尝随驾至厓山，目击其事。《宋论》云：“考诸野史，景炎葬于海滨乱山之中，其民为之讳其处，而世莫得闻焉。” 番禺客语云在香山者，非也。旧志相传砖厓塘侧有陵迹五处，今亦不知所在。

杨太后陵　，在厓山海滨。太后闻变，赴海死，张世杰营葬，仓卒，莫辨其地。又有宋后疑陵，在香山梅花水坡上，一在坟头冈。按旧志，“宋二王航海。至元十四年十二月，二王移师香山，宋太后全氏殂殡于梅花水坡上。出殡之日，棺椁数十，乡民莫得近焉。” 按《宋史》，“全太后与瀛国公同入燕，后削发为尼，卒死于北。” 《一统志》亦云“全太后北迁，未尝南来也。” 不知何据。

罗州刺史冯融墓　在县西《那船径》之古冢岭，冢凡二十，今半里外田中有石马、石龟、石箭，一在铜鼓山旁之飞鹅山，真伪莫辨，今皆芜没。肇庆司法参军余元铿墓　在华萼都良村龙护冈。

金紫大夫马持国墓　，在西门外“道姑井。” 大夫马晞墓　，在归德井根村大马西。

黄道娘墓　，在都会村。

黄大有墓　，在泷水凹头村。

赵侍郎墓　，在城东赵村。

副都御史鲁能墓　在怀仁都小梅村。

萧节妇墓　在雷电山，妇名“乌头娘。”

庄节妇墓　在雷电山，原在吴村。庄氏，吴金童妻，雷州海康人。庄氏随夫避荒于新会刘铭、梁狗家。刘欲图庄氏，因谋杀金童于海上，而庄氏不知。数日，金童尸随潮至门，庄氏出汲识之，抱尸恸哭。是夜潜出，负一女赴水死。乡人哀之，闻于官。时御史锺晟闻其事于朝，诛刘铭、梁狗于市。成化戊子，佥宪陶鲁命工立墓于邑西吴村。成化辛丑，知县丁积割废田六十馀亩，命邑人立其祭祀。

翰林院检讨陈献章墓　在圭峰山左麓。正德辛巳，改墓于皂帽峰下。

邑令吴拳墓　在黄云山后。

征士黎贞墓　在圭峰左麓。

节妇林氏墓　在白沙村后。前建孝思堂，江西吴与弼《记》。右建世系堂，湖广李承箕《记》。

吏部尚书何熊祥墓　在都会村。

新安县

邓符墓　，在横洲丫髻山。

耿荣禄墓　在官富山。碑刻“耿氏荣禄墓” 五字。金夫人墓　，在耿墓侧。相传慈元后女晋国公主溺死，铸金身以葬，镕铁锢之。

“麦将军墓　” ，在归城乡黄峒山。

郑朝奉墓　，在庵前席帽岭。宋治平间，官于朝。熙宁三年徙居宝安。其子朝议大夫墓在龙井虎形山。孙宣教郎生五子。今其子孙繁衍，其墓在黄山者名曰“浮坟。”

吴讲书墓　，在南山槁子树下。孙朝奉大夫墓，在枫木寨。

双烈墓　游梁二氏骂贼而死，乡保为之立石，在涌头石鼓墩。

何真母墓　，在邑东北界牌榜山。

邓孝子墓　，在大步墟。

花县

宋陈机宜墓　名玺，仕宋为机宜文字，从端宗入粤，因家焉。卒葬巴田山。

元陈枢密墓　名“大谟” ，玺子，仕元为枢密副使。

葬巴田山

连州

《幕府奏记》：“吴霭墓　在下卢村鱼形寨脚。中书同平章事刘瞻墓　在翠峰寺东，弘治十二年修。”

水部孟宾于墓　在静山虎头脑。

湖南副使石文德墓　在东村。

仆射黄损墓　在高梁梅花岭。

提刑廖颙墓　在瓦窑冈。

刑部尚书李廷拱墓　在将坑白水城。

谏议大夫邵晔墓　在龙口村谏议湾。

“大理寺评事唐静” 墓　在新塘村。

“屯田员外唐元” 墓　在大塘冈。

赞善大夫唐炎墓　在黄村山后。

朝散大夫严武墓　，在高凉陈屋巷，沙涌松角。尚书麦志德墓　，在黄田村貌官山。

主事戴云墓　在瓦窑冈桐木岭。

给事中谭清墓　在涴小洞。

御史王文彦墓　在州北葫芦岩。

御史严诚墓　在瓦窑冈村南。

知府何清墓　在瓦窑村大座岭。

知府雷硠墓　在朝天门《饭萝溷》。

李邦义墓　在狮子岭

佥都御史曾象乾墓　在中峰山下。

“会魁莫与齐” 墓　在飞来庙下。

“曹孝子墓　” ，在河南南箕村。

阳山县

宁国伯何昌期墓　在通儒乡七拱桥。

幕府将军李玉珪墓　。按二墓不封不树，旧有祠，今废不祀。识者伤之。

连山县

刺史邓阿鲁墓　在诸莺乡邓公山下。。